Diari Oficial de la Generalitat Valenciana


Sumari del DOGV 6258, del 03-05-2010 (2010/4412)

Notificació de resolució. Expedient número RIB-7528/14313 Muro de Alcoy.
------------------------------------------------------------------------

### Dades del document

Número de DOGV
:   6258

Data del DOGV
:   03-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4412


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número UIJ-5392/14764 Muro de Alcoy. [2010/4412]  
Pel fet d'haver resultat infructuoses les gestions realitzades per a efectuar la notificació dirigida a Ramón Cascant Pérez, SL, al domicili que figura en la seua sol·licitud de declaració d'interés comunitari per a la implantació d'una indústria de fabricació de teixits de passamaneria a la partida Real Franch, polígon 5, parcel·la 197, del municipi de Muro de Alcoy, d'acord amb el que preveu l'art. 59 de la Llei de règim jurídic de les administracions públiques, es porta a efecte per aquest edicte.  
Acte que es notifica:  
«El conseller de Medi Ambient, Aigua, Urbanisme i Habitatge i vicepresident tercer del Consell va adoptar en data 19 d'octubre de 2009, la resolució que a continuació es transcriu:  
"Vist l'expedient promogut per Ramón Cascant Pérez, SL, de sol·licitud de declaració d'interés comunitari per a la implantació d'una indústria de fabricació de teixits de passamaneria, en sòl no urbanitzable, a la partida Real Franch, polígon 5, parcel·la 197, del municipi de Muro de Alcoy i de conformitat amb els següents  
Antecedents de fet  
Primer. En data 5 d'agost de 2004 s'ha presentat la declaració d'interés comunitari per a la implantació d'una indústria de fabricació de teixits de passamaneria a la partida Real Franch, polígon 5, parcel·la 197, del municipi de Muro de Alcoy.  
Segon. Part de la parcel·la on es pretén implantar l'activitat es troba qualificada pel planejament vigent al municipi de Muro de Alcoy com a sòl no urbanitzable de protecció ecològica (SNUPE) i la resta de la parcel·la objecte de la sol·licitud està enclavada en sòl qualificat com a sòl no urbanitzable comú tipus A (SNUCA).  
Tercer. Consta en l'expedient l'informe següent:  
- Ajuntament de Muro de Alcoy: informe de data 2 de març de 2005, en sentit favorable.  
Quart. En data 19 d'agost de 2009 el Servei Territorial d'Ordenació del Territori d'Alacant emet un informe desfavorable respecte a aquesta sol·licitud de declaració d'interés comunitari on proposa la inadmissió a tràmit d'aquesta.  
Cinqué. En data 2 d'octubre el Servei de Coordinació Territorial de la Direcció General d'Urbanisme, basant-se en les dades aportades en l'informe remés pel Servei Territorial, emet un informe en relació amb les seues competències de supervisió i coordinació i per tal de determinar els criteris i directrius de política urbanística i de sòl.  
Fonaments de dret  
Primer. Per a resoldre aquesta sol·licitud té atribució el conseller de Medi Ambient, Aigua, Urbanisme i Habitatge, segons el que estableix l'article 6.j) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
Segon. La sol·licitud a què es refereixen aquestes actuacions s'ha de resoldre segons el que disposa la Llei 4/1992, de 5 de juny, de la Generalitat Valenciana, del sòl no urbanitzable, en relació al que disposa la disposició transitòria tercera de la vigent Llei 10/2004, de 9 de desembre, de la Generalitat, de sòl no urbanitzable.  
Tercer. Quant a l'acreditació de la titularitat dels terrenys s'aporta escriptura de compravenda per part de la mercantil Ramón Castant Pérez, SL, que figura com a promotor de l'expedient, d'una nau industrial d'una sola planta, amb una superfície construïda de 456,00 m² i de 459,71 m² de sòl que es corresponen amb la quota de participació sobre els patis comuns d'un 26% sítia aquesta a la partida Real Franch, polígon 5, parcel·la 197 del municipi de Muro de Alcoy; aquesta propietat es correspon amb la referència cadastral 259170182DE95N1953ZQ abans esmentada. Per tant, el sol·licitant no justifica la propietat de la totalitat de la parcel·la objecte de la sol·licitud.  
L'article 8 de la Llei 4/1992 estableix el requisit que el sòl on es pretén implantar la declaració d'interés comunitari siga sòl no urbanitzable comú, circumstància que no concorre plenament en aquest supòsit.  
Finalment, l'activitat sol·licitada no pot entendre's entre les admissibles per l'article 18 de la Llei 4/1992 sobre sòl no urbanitzable, per la qual cosa en cap cas l'actuació pretesa podria ser objecte de declaració d'interés comunitari, per tant resulta pertinent no admetre a tràmit la sol·licitud formulada ja que siga quina siga la documentació que puga aportar-se a l'expedient al llarg de la seua tramitació, no pot variar en res aquesta consideració inicial.   
Per tot això, s'observa la incompatibilitat del que s'ha sol·licitat amb els preceptes i normes esmentades de pertinent aplicació en matèria d'urbanisme, resolc:  
No admetre a tràmit la sol·licitud formulada per Ramón Cascant Pérez, SL de sol·licitud de declaració d'interés comunitari per a la implantació d'una indústria de fabricació de teixits de passamaneria, en sòl no urbanitzable, a la partida Real Franch, polígon 5, parcel·la 197, del municipi de Muro de Alcoy.  
Contra aquesta resolució, que posa fi a la via administrativa, pot interposar-se recurs de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de l'esmentada Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que els interessats puguen exercir qualsevol altre recurs que estimen oportú."  
Aquesta notificació és transcripció exacta de la resolució original que consta en l'expedient.»  
València, 1 d'abril de 2010.- El director general d'Urbanisme: José M. Selva Ros.